5.Vloga se nanaša na 206 presežnih delavcev, ki so prenehali delovno aktivnost v gospodarskem sektorju, razvrščenem v oddelek 27 NACE Revizija 2 (Proizvodnja električnih naprav). Do odpustov je prišlo v regiji na ravni NUTS 2 Attica (EL30). Kolektivni odpusti zadevajo skupaj šest podjetij.

4.Grčija je vlogo EGF/2021/008 EL/Attica electrical equipment manufacturing vložila 21. decembra 2021, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila na isti datum in od Grčije 24. februarja 2022 zahtevala dodatne informacije. Dodatne informacije so bile predložene v 15 delovnih dneh od datuma zahtevka. Komisija mora oceno skladnosti vloge s pogoji za finančni prispevek zaključiti v 50 delovnih dneh od prejema popolne vloge; ta rok se izteče 7. junija 2022.

1.Pravila o finančnih prispevkih iz Evropskega sklada za prilagoditev globalizaciji za presežne delavce (ESPG) so določena v Uredbi (EU) 2021/691 Evropskega parlamenta in Sveta z dne 28. aprila 2021 o Evropskem skladu za prilagoditev globalizaciji za presežne delavce (ESPG) in razveljavitvi Uredbe (EU) št. 1309/2013 (v nadaljnjem besedilu: uredba o ESPG).

- 186 od datuma, ko je delodajalec posamezne delavce obvestil o odpustu ali prekinitvi pogodbe o zaposlitvi ali delovnega razmerja;

- 20 na datum dejanske prekinitve ali izteka pogodbe o zaposlitvi ali delovnega razmerja.

Upravičenci

9.Skupno število upravičencev je 206.

Opis dogodkov, ki so povzročili presežke in prenehanje opravljanja aktivnosti

10.Glavni razlog za te odpuste je zaprtje proizvodnega obrata podjetja Pitsos v regiji Attica, pri čemer so se ohranili blagovna znamka ter oddelka za prodajo in storitve v Grčiji.

11.Izguba konkurenčnosti tovarne Pitsos je posledica kombinacije dejavnikov, vključno s pomanjkanjem avtomatizacije, zastarelo proizvodnjo, visokimi stroški proizvodnje električnih gospodinjskih naprav in pomanjkljivo ponudbo električnih komponent na domačem trgu. Za zmanjšanje proizvodnih stroškov in optimizacijo proizvodnega obrata je tovarna potrebovala znatne kapitalske naložbe. Vendar uprava BSH-Pitsos takih naložb ni podprla, zato je bila sčasoma sprejeta odločitev o selitvi proizvodnje v Turčijo, kjer so proizvodni stroški nižji.

12.Poleg tega je dolgotrajna socialno-ekonomska kriza (v obdobju 2008–2016) v Grčiji znatno vplivala na potrošnjo, kar se je odražalo v zmanjšanem domačem povpraševanju po novih gospodinjskih aparatih. Izdatki v zvezi z gospodinjskimi aparati v Grčiji so se v obdobju 2008–2016 zmanjšali za 35 %, s približno 824 milijonov EUR leta 2008 na približno 536 milijonov EUR leta 2016. Četudi bi se izdatki v zvezi z gospodinjskimi aparati v obdobju 2017–2019 povečali za 9,5 %, se stanje ne bi izboljšalo, saj so se v državi zaradi pandemije COVID-19 leta 2020 v primerjavi z letom 2019 izdatki znižali za 50 %.

13.Prenehanje obratovanja tovarne Pitsos je bilo napovedano septembra 2017, vendar je bil dosežen začasni dogovor o podaljšanju proizvodnje do začetka leta 2021, da bi ublažili negativne posledice zaprtja tovarne. Postopek zapiranja in odpusta delavcev naj bi se končal do 31. marca 2021, a je trajal dlje, kot je bilo načrtovano, saj je do večine presežkov prišlo med aprilom in septembrom 2021.

14.V zvezi z odpusti v drugih petih podjetjih Grčija trdi, da so s proizvodnjo električne opreme povezani razni izzivi, zlasti potreba po digitalni preobrazbi in avtomatizaciji ter nezadostna znanja in spretnosti delovne sile, da bi se lahko prilagodila hitremu preoblikovanju digitalnega gospodarstva.

15.Osnovna digitalna znanja in spretnosti grškega prebivalstva so še vedno premalo razvita in zaostajajo za povprečjem EU, kar predstavlja visoko tveganje tehnološkega zaostanka in digitalne nepismenosti. Glede na indeks digitalnega gospodarstva in družbe (DESI) Evropske komisije iz leta 2021 je Grčija od 27 držav članic EU na 22. mestu, kar zadeva vključevanje digitalnih tehnologij v poslovne dejavnosti, in le 23 % ljudi ima nadosnovna digitalna znanja in spretnosti v primerjavi s povprečjem EU, ki znaša 31 %.

Pričakovani učinek presežkov na lokalno, regionalno ali nacionalno gospodarstvo in zaposlenost

16.Čeprav se stopnja brezposelnosti v Grčiji od leta 2013, ko je dosegla najvišjo vrednost 27,5 %, postopoma znižuje, je še vedno med najvišjimi v EU, saj je leta 2021 znašala 15,3 %.

17.Regija Attica je po številu prebivalcev največja regija v Grčiji, saj v njej živi približno 3,7 milijona ljudi in zato ustvari skoraj polovico (47 %) skupnega nacionalnega BDP. V regiji Attica je tudi največje število brezposelnih, in sicer je bilo decembra 2021 342 744 brezposelnih, kar predstavlja 31 % registriranih brezposelnih v državi. Število brezposelnih delavcev v regiji Attica se je od decembra 2019 s 334 658 brezposelnih povečalo za 3,8 % in decembra 2021 doseglo 347 427 brezposenih. Skoraj četrtini (24,1 %) prebivalcev regije Attica grozita revščina in družbena izključenost. Z odpusti v sektorju proizvodnje električne opreme se bo v regiji Attica še povečalo število brezposelnih in razširila revščina.

18.Grški organi trdijo, da se bodo presežni delavci pri ponovni zaposlitvi soočali s težavami, saj jih ima večina (81 %) nižjo sekundarno izobrazbo ali manj. Ponujeni ukrepi bodo povečali njihove možnosti, da na odprtem trgu dela najdejo zaposlitev, ali podprli tiste, ki želijo ustanoviti lastno podjetje.

Uporaba okvira kakovosti EU za predvidevanje sprememb in prestrukturiranje

19.Grčija je opisala, kako so bila upoštevana priporočila iz okvira kakovosti EU za predvidevanje sprememb in prestrukturiranje. Grški organi so potrdili, da so bili upoštevani ukrepi za boljše predvidevanje in upravljanje postopkov prestrukturiranja ter da so bili sprejeti ukrepi.

20.Ob napovedi ukinitve proizvodnega oddelka podjetja Pitsos septembra 2017 so vodstvo podjetja in predstavniki delavcev na obsežnih posvetovanjih poskušali preučiti vse možnosti, preden bi razmišljali o odpustih. Da bi ublažili posledice zaprtja obrata, zlasti tiste v zvezi z delavci, je bilo dogovorjeno, da se proizvodne dejavnosti podaljšajo do 31. decembra 2020. Hkrati je bilo načrtovano, da se postopek prenehanja delovne aktivnosti oz. opravljanja dejavnosti in odpustov osebja izvede do 31. marca 2021.

21.Poleg tega sta se pogajalski strani dogovorili, da bosta pripravili shemo prostovoljnih odpustov, vključno s svežnjem izravnav, pokojninskimi prispevki in dodatnimi finančnimi ugodnostmi, kot so darilni boni za gospodinjske aparate podjetja. Shema je vključevala tudi omejen program usposabljanja s svetovanjem, poklicnim usmerjanjem in podporo pri pripravi življenjepisa (CV).

Dopolnjevanje ukrepov, ki se financirajo z nacionalnimi sredstvi ali sredstvi Unije